KOMISIJOS REGLAMENTO (EB) Nr. 1483/2004
2004 m. rugpjūčio 20 d.
papildantis Reglamento (EB) Nr. 2400/96 priedą, susijusį su tam tikrų pavadinimų įrašymu į „Saugomų kilmės vietos nuorodų ir saugomų geografinių nuorodų registrą“ („Carne de la Sierra de Guadarrama“, „Ternera de Navarra“, „arba Nafarroako Aratxea“, „Carne de Vacuno del País Vasco“, arba „Euskal Okela“, „Ternera Asturiana“ ir „Carne de Cantabria“)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92, susijusį su žemės ūkio ir maisto produktų (1) geografinių nuorodų ir kilmės pavadinimų apsauga, ypač jo 6 straipsnio 3 ir 4 dalis,
kadangi:
(1)
Pagal Reglamento (EEB) Nr. 2081/92 5 straipsnį Ispanija perdavė Komisijai penkis prašymus įregistruoti nuorodas „Carne de la Sierra de Guadarrama“, „Ternera de Navarra“, arba „Nafarroako Aratxea“, „Carne de Vacuno del País Vasco“, arba „Euskal Okela“, „Ternera Asturiana“ ir „Carne de Cantabria“ kaip geografines nuorodas.
(2)
Pagal minėto reglamento 6 straipsnio 1 dalį buvo nustatyta, kad jie turi visus šio reglamento 4 straipsnyje numatytus elementus.
(3)
Paskelbus šiame reglamente minimas nuorodas Europos Sųjungos oficialiajame leidinyje (2) Komisijai nebuvo perduotas joks prieštaravimo pareiškimas pagal Reglamento (EEB) Nr. 2081/92 septintąjį straipsnį.
(4)
Atitinkamai šie pavadinimai verti būti įrašyti į „Saugomų kilmės vietos nuorodų ir saugomų geografinių nuorodų registrą“ ir saugomi bendruomeniniame plane kaip saugotinos geografinės nuorodos.
(5)
Šio reglamento priedas papildo Reglamento (EB) Nr. 2400/96 priedą (3),
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2400/96 priedas yra papildomas šio reglamento priede esančiais pavadinimais ir jie yra įtraukiami į „Saugomų kilmės vietos nuorodų ir saugomų geografinių nuorodų registrą“ kaip saugotinos geografinės nuorodos (SGN), kaip numatyta Reglamento (EEB) Nr. 2081/92 šeštojo straipsnio 3 dalyje.
2 straipsnis
Šis reglamentas įsigalioja dvidešimtą dieną po jo paskelbimo Europos Sųjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 20 d.